open-index/open-wikipedia-markdown huggingface dataset:
ফাইজা জামা মোহাম্মদ

**ফাইজা জামা মোহাম্মদ** (জন্ম: ১২ নভেম্বর ১৯৫৮) একজন সোমালিয় নারী অধিকারকর্মী। তিনি সোমালিয়ায় শান্তি ও জেন্ডার সমতা বজায় রাখতে নানাবিধ নারী সংগঠন প্রতিষ্ঠা করেন। ২০০০ সালে তিনি আফ্রিকা রিজিওনাল অফিস অব ইকুয়ালিটির ডিরেক্টর নিযুক্ত হন।

## প্রেক্ষাপট
১৯৫৮ সালের ১২ নভেম্বর ফাইজা জন্মগ্রহণ করেন। তিনি ফ্রেসনোর ক্যালিফোর্নিয়া স্টেট ইউনিভার্সিটি থেকে এমবিএ করেন। এরপর ১৯৯৮ সালে নেদারল্যান্ডসের হেগে অবস্থিত ইনস্টিটিউট অব সোশ্যাল স্টাডিজ (আইএসএস) থেকে ডিপ্লোমা করেন। প্রায় বিশ বছরেরও বেশি সময় ধরে নানাবিধ আন্তর্জাতিক সংস্থার সাথে যুক্ত ছিলেন তিনি। ২০০০ সাল থেকে তিনি ইকুয়ালিটি নাউয়ের নাইরোবি অফিসের ডিরেক্টর হিসেবে দায়িত্ব পালন করছেন। তিনি বর্তমানে আফ্রিকান ইউনিয়ন উইম্যানস কমিটির সদস্য, যা নারী অধিকার বিষয়ক কমিশনের প্রধানকে নানাবিধ ব্যাপারে পরামর্শ দিয়ে থাকে। তিনি আফ্রিকান উইম্যানস রাইটস অবজারভেটরি প্যানেলের সদস্য। নারীদের সমতা নিশ্চিত করা, নারীদের অর্থনৈতিক, সামাজিক এবং রাজনৈতিক অধিকার এবং জমিজমার অধিকার নিশ্চিত করা প্রভৃতি বিষয়ে তিনি ও তার প্রতিষ্ঠান কাজ করে চলে। আফ্রিকায় জমির অধিকার থেকে নারীরা প্রায়ই বঞ্চিত হয়ে থাকে। এছাড়া বিভিন্ন ক্ষেত্রে নারীর বিরুদ্ধে সহিংসতা, নারী পাচার প্রভৃতির বিরুদ্ধেও তার প্রতিষ্ঠান প্রতিবাদ করে থাকে।

ফারিজা প্যান-আফ্রিকান সোলিডারিটি ফর আফ্রিকান উইম্যানস রাইটস কোয়ালিশন (এসওএডব্লিউআর) আয়োজন করেন। এটি ২০০৪ সালে প্রোটোকল অব আফ্রিকান চার্টার অন হিউম্যান অ্যান্ড পিপলস রাইটস অন দ্য রাইটস অব উইম্যান ইন আফ্রিকা এবং হাঙ্গার প্রজেক্ট, ২০০৮ পদকে ভূষিত হয়।

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:সোমালিয়ার সমাজকর্মী
বিষয়শ্রেণী:ক্যালিফোর্নিয়া স্টেট ইউনিভার্সিটি, ফুলার্টনের প্রাক্তন শিক্ষার্থী
বিষয়শ্রেণী:সোমাালিয়ার নারী সমাজকর্মী
বিষয়শ্রেণী:জীবিত ব্যক্তি
ইসলাম বিবি

**ইসলাম বিবি** (১৯৭৪-২০১৩) আফগানিস্তানের হেলমান্দ প্রদেশের জ্যেষ্ঠ পুলিশ অফিসার ছিলেন। তিনি আফগানিস্তানে নারী অধিকার নিয়ে আন্দোলনের অন্যতম পথিকৃৎ ছিলেন। ২০১৩ সালের জুলাই মাসে কর্মক্ষেত্রে যাওয়ার পথে গুলির আঘাতে তিনি নিহত হন।

## ইতিহাস
১৯৭৪ সালে আফগানিস্তানের কুন্দুজ প্রদেশে জন্মগ্রহণ করেন ইসলাম বিবি। ১৯৯০-এর দিকে তালিবান আফগানিস্তানে বিস্তৃত হওয়ার সময় তিনি ইরানের উদ্বাস্তু ছিলেন। ২০০১ সালে তিনি পরিবারে ফিরে আসেন, যোগ দেন পুলিশফোর্সে। হেলমান্দ প্রদেশের প্রায় ৭০০০ জনেরও বড় পুলিশ ফোর্সের ১ শতাংশেরও কম নারী ছিল। বাইরে কাজ করাটা আঞ্চলিক সংস্কৃতি, আফগানিস্তানের দক্ষিণ ও পূর্ব দিকের সামাজিক জালকে সম্পূর্ণ ছিন্ন করে দেয়। এর ফলে সমাজের পাশাপাশি নিজের পরিবারের সাথে যুদ্ধ করতে হত তাকে। তার নিজের ভাইও তাকে হত্যা করতে চেয়েছিল। ইসলাম বিবি ৪ পুত্র ও ২ কন্যার জননী ছিলেন। বিবির সাথে আর ৩২ জন নারীকর্মী ছিলেন। আফগান সিকিউরিট ফোর্সে যুক্ত হয়ে এবং শেষমেশ ৩২ জন নারী কর্মীর কমান্ডার ইন চিফ হিসেবে তিনি নানারকম মারাত্মক অপারেশনে যোগদান করেন। তালিবানরা নারীদের শিক্ষার বিরুদ্ধে ছিল সবসময়। নারী কর্মীদেরকে হত্যা করা প্রভৃতি নিয়মিত ব্যাপারে পরিণত হয়েছিল। এর ফলে সকল নারী নিরাপত্তাকর্মীই বিরাট ঝুঁকির মধ্যে কাজ করে যাচ্ছিল।

## হত্যা
৪ জুলাই ২০১৩ সালে হেলমান্দের প্রাদেশিক রাজধানী লস্কর গাহে কোনো রকমের রক্ষী ছাড়া নিজের পুত্রের সাথে মোটরসাইকেলে করে কর্মক্ষেত্রে যাচ্ছিলেন ইসলাম বিবি। পথে আততায়ীরা আক্রমণ করে। গুরুতর আহত অবস্থায় হাসপাতালে ভর্তি হওয়ার পরে সেখানেই মৃত্যুবরণ করেন তিনি। তার সৎপুত্র তখনো হাসপাতালে চিকিৎসাধীন ছিল। এর পূর্বেও একাধিক নারী পুলিশ অফিসাররা নিহত হয়েছিল আফগানিস্তানে।

## তথ্যসূত্র

বিষয়শ্রেণী:১৯৭৪-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:আফগান নিরাপত্তাকর্মী
বিষয়শ্রেণী:আফগান সমাজকর্মী
বিষয়শ্রেণী:আফগান মানবাধিকার কর্মী
বিষয়শ্রেণী:আফগান পুলিশ কর্মকর্তা
বিষয়শ্রেণী:আফগানিস্তানে আগ্নেয়াস্ত্র দ্বারা মৃত্যু
বিষয়শ্রেণী:খুনের শিকার নারী
বিষয়শ্রেণী:নারীর প্রতি সহিংসতার ঘটনা
বিষয়শ্রেণী:পশতু নারী
বিষয়শ্রেণী:আফগানিস্তানে নারীর প্রতি সহিংসতা
বিষয়শ্রেণী:নারী পুলিশ কর্মকর্তা
বিষয়শ্রেণী:আফগানিস্তানে অমীমাংসিত খুন
সুজাতা মোহন

**সুজাতা মোহন** একজন ভারতীয় চক্ষু চিকিৎসক। তিনি চেন্নাইতে থাকেন এবং চেন্নাই অঞ্চলে বিনামূল্যে চক্ষু চিকিৎসা প্রদান করেন। তাঁর এই জনহিতকর কাজের জন্য তিনি নারী শক্তি পুরস্কারে পুরস্কারে ভূষিত হয়েছেন।

## জীবন
সুজাতা মোহন ভারতের চেন্নাইয়ের শঙ্কর নেত্রালয় নামক একটি চক্ষু হাসপাতালে পড়াশোনা করেছেন। সেখানে থাকাকালীন ১৯৮৬ সালে তাঁর ভবিষ্যৎ স্বামীর সাথে তাঁর পরিচয় হয়েছিল এবং এর পরের বছর তাঁরা বিয়ে করেন।

তিনি রাজন আই কেয়ার হাসপাতালের নির্বাহী মেডিকেল ডিরেক্টর। হাসপাতালের একটি দাতব্য বিভাগ রয়েছে যার নাম চেন্নাই ভিশন চ্যারিটেবল ট্রাস্ট, যাদের লক্ষ্য দক্ষিণ ভারতে দৃষ্টিশক্তি উন্নত করতে পারে এমন অপারেশন সরবরাহ করা। ট্রাস্টটির মূল ঘাঁটি চেন্নাইতে। চেন্নাই সহ কাঞ্চিপুরম, তিরুভাল্লুর, তিরুভান্নামালাই, ভেলোর এবং ভিলুপুরমের   দূরত্বের মধ্যে ট্রাস্টটি ৩,৫০০টি চোখের স্ক্রিনিং অপারেশন  করেছে। তারা দশ লক্ষ মানুষের চোখ পরীক্ষা করেছে এবং এর ফলে ১০০,০০০ এরও বেশি ছানি অপারেশন, ৭,০০০ কর্নিয়া প্রতিস্থাপন এবং ৩০০,০০০ জোড়া চশমা সরবরাহ করা হয়েছে। ছানি অপারেশনের মাধ্যমে রোগীর চোখের ভেতরে লেন্স স্থাপন করা হয় এবং এই পরিষেবা রোগীদের বিনামূল্যে প্রদান করা হয়েছে। এটি রোটারি ক্লাবের সহায়তায় অর্জন করা হয়েছে, তারা কর্নিয়াল চক্ষু প্রতিস্থাপনের জন্য এবং একটি ভ্যান গাড়ির জন্য অর্থায়ন করেছে, গাড়িটির মধ্যেই চোখের অপারেশন করার যাবে।

সুজাতা মোহন ২০১৯ সালের ৮ই মার্চ, নারী শক্তি পুরস্কারে ভূষিত হন। ২০১৮ সালের এই পুরস্কারটি আন্তর্জাতিক নারী দিবসে ভারতের রাষ্ট্রপতি কর্তৃক রাষ্ট্রপতি ভবনে প্রদান করা হয়েছিল।

## ব্যক্তিগত জীবন
১৯৮৭ সালের ২৬শে জানুয়ারী তাঁদের বাবা-মায়েরা বিবাহের জন্য আলোচনায় বসেছিলেন। সম্মতির পর ১৯৮৭ সালের ১৯শে আগস্ট তাঁরা বিয়ে করেন। তাঁদের দুটি মেয়ে আছে।

## তথ্যসূত্র

বিষয়শ্রেণী:চেন্নাইয়ের ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:নারী শক্তি পুরস্কার বিজয়ী
বিষয়শ্রেণী:ভারতীয় চক্ষু বিশেষজ্ঞ
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:কেরলের নারী সঙ্গীতজ্ঞ
বিষয়শ্রেণী:কেরালা চলচ্চিত্র সমালোচনা পুরস্কার বিজয়ী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:১৯৬৩-এ জন্ম
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
মিরিয়াম রড্রিগেজ মার্টিনেজ

**মিরিয়াম রড্রিগেজ মার্টিনেজ** (মৃত্যু: ১০ মে, ২০১৭, সান ফার্নান্দো, তামাউলিপাস, মেক্সিকো), একজন মেক্সিকান মানবাধিকারকর্মী। তার কন্যা অপহরণ এবং হত্যার শিকার হওয়ার পর তিনি "হারানো শিশুদের অভিভাবক" হিসেবে পরিচিত পান। ২০১৭ সালের ২০ মে একদল আততায়ী তার বাড়িতে ঢুকে তাকে হত্যা করে।

## অবদান
রড্রিগেজ মেক্সিকোর সান ফার্নান্দোতে বসবাস করতেন। মেক্সিকোর মাতৃদিবস তথা ২০১৭ সালের ১০ মে তাকে হত্যা করা হয়। প্রথমে বাড়িতে গুলির আঘাতে তীব্র আহত অবস্থায় হাসপাতালে ভর্তি হলে সেখানেই তিনি মৃত্যুবরণ করেন।

সান ফার্নান্দো সম্প্রদায় তামাউলিপাসে অবস্থিত, যা কীনা মেক্সিকোর সবচেয়ে অপরাধপ্রবণ অঞ্চলসমূহের মধ্যে একটি। সরকারি তথ্যমতে এই জনসংখ্যার মধ্যেই সবচেয়ে বেশি সংখ্যক অপহরণের ঘটনা ঘটেছে।

মিরিয়ামের কন্যা ক্যারেন আলেজান্দ্রা ২০১২ সালে অপহরণের শিকার হন। প্রায় দুইবছর ধরে মিরিয়াম তাকে খুঁজে বেড়ায়। এরপর ২০১৪ সালে এক অজানা কবরে তিনি মেয়ের লাশ খুঁজে পান। তিনি উর্ধ্বমহলকে এ ব্যাপারে জানান। অপহরণের ঘটনায় কিছু মানুষকে গ্রেপ্তারও করা হয়, যারা গ্রেপ্তারের পর জেল থেকে পালিয়ে যায়। এরপর প্রায়ই মিরিয়াম হত্যার হুমকি পেতেন। সরকার তাকে রক্ষা করছে বলেও তিনি জানান। নিজের মেয়েকে খুঁজে বের করার পাশাপাশি ঐ সময়ে তিনি অন্যান্য পিতামাতাকেও তাদের সন্তানকে খুঁজে পেতে সহায়তা করতেন। এভাবে তিনি "অদৃশ্যদের ভাণ্ডার" (The Vanished collection) খ্যাতি লাভ করেন।

মিরিয়ামের প্রতি শ্রদ্ধা জানিয়ে প্রতিবাদকারীরা মেক্সিকা, ইউএস এবং ফেডেরাল সরকারের কাছে দাবি জানায় মানবাধিকার সংরক্ষণকারীরা যেন যথাযথ নিরাপত্তা লাভ করে।

## তথ্যসূত্র

বিষয়শ্রেণী:২০১৭-এ মৃত্যু
বিষয়শ্রেণী:মেক্সিকান নারী অধিকারকর্মী
বিষয়শ্রেণী:নারী মানবাধিকার কর্মী
বিষয়শ্রেণী:১৯৬৭-এ জন্ম
তাহের

**তাহের** (, *আল-তাহির*; ) একটি আলজেরীয় শহর। এখান শহরে ওউলেদ সালাহ নামে একটি শিল্প অঞ্চল, ও আছায়াত-ফেরহাট নামে একটি বিমানবন্দর এবং জেন ডিজেল নামে একটি সমুুুদ্র বন্দর রয়েছে।

## ভূগোল
তাহের পৌরসভা জিজেল প্রদেশের উত্তরে অবস্থিত।

## শহরের লোকালয়
তাহের বেশ কয়েকটি অবস্থান নিয়ে গঠিত:   
 
* বাজুল 
* লাজারদা 
* বেলমামদা 
* বেনি মেট্রেন 
* বোয়াজেম 
* লাঘজারা 
* তাহের 
* বাউচির 
* বোবজ্রিন 
* বুলাজাজন 
* এল কেডিয়া 
* ডেককার 
* ডেমিনা
* আয়ন এল হাম্মাম 
* বোলাচৌর 
* বাউচারকা 
* মেরডজ এল বীর 
* ওউলেদ সালাহ 
* ওউলেড-সইচি 
* ওয়েদ নীল 
* ওম দেজালাল 
* তাবলাল্ট 
* দার এল ওয়েদ 
* টি'আর আউসসফ 
* টলেটা

## ইতিহাস
বর্তমান শহরটি একটি প্রাচীন শহরের স্থানে অবস্থিত - উস্মানীয় আমল থেকে শুরু করে - এটি নিকটবর্তী পাহাড়ে আদিবাসী জমিগুলিতে নির্মিত হতে থাকে, ১৮৭১ সালের বিদ্রোহের পরে (মোকারানী বিপ্লব দেখুন) ফ্রান্স আলজেরিয়া দখল করলে, ওয়েদ দেন-জেন, তেলতা, ওউলেড বেল আফো, ওয়াদি নীল বেনি আফার, বেনি সিয়ার, বেনি খাতাব এবং বর্তমান শহরের আশেপাশের আশেপাশের অঞ্চলগুলিসহ এটির জনগণের জমি বাজেয়াপ্ত করা হয়েছিল।

## ব্যক্তিত্ব

* ফেরজাত আব্বাস, আলজেরিয়ান প্রজাতন্ত্রের অস্থায়ী সরকারের প্রথম রাষ্ট্রপতি। 
* দেখলি মোক্তার, তাহের এবং আলজেরিয়ার পূর্বে এফএলএন- এর একজন যোদ্ধা।

## ফটো

চিত্র:Mosquée sidi yahia taher.jpg|তাহেরের শহরতলিতে সিদি ইয়াহিয়া মসজিদ, রাতের দৃশ্য। 
চিত্র:Taher eglise.jpg|গির্জা তাহের। 
চিত্র:12 Taher Ville (6).jpg|তাহেরের শহরতলিতে সিদি ইয়াহিয়া মসজিদ। 
চিত্র:12 Taher Ville (3).jpg|গির্জা তাহের (ডাউনটাউন)। 


## তথ্যসূত্র

## বহিঃসংযোগ
*  Jijel news 

বিষয়শ্রেণী:আলজেরিয়ার কমুনে
বিষয়শ্রেণী:আলজেরিয়ার শহর
বিষয়শ্রেণী:আলজেরিয়া
ফরগটেন (২০১৭ এর চলচ্চিত্র)

**ফরগটেন** (কোরীয় হরফ:기억의 밤, অর্থ: বিস্মৃত)  দক্ষিণ কোরীয় রহস্য রোমাঞ্চকর ছবি। জ্যাং হ্যাং-জুন পরিচালিত এই ছবিটি ২০১৭ সালে মুক্তি পায়। এতে ক্যাং হা-নিউল, কিম মু-ই্যউল, মুন সাং-কিআং এবং না ইয়ং-হি অভিনয় করেছেন।

## অভিনয়ে
*জিন-সিঅক এর ভূমিকায় *ক্যাং হা-নিউল*
*য়্যু-সিঅক এর ভূমিকায় *কিম মু-ই্যউল*
*মুন সাং-কিআং 
*না ইয়ং-হি
*লী ডং-জিন
*লী সুং-য়ুউ
*ইঅন জে-হায়্যুঙ

## নির্মাণ
মূল দৃশ্যায়ন শুরু হয় ১১ই মার্চ, ২০১৭ তে এবং ৮ই জুন, ২০১৭ তে নির্মাণ শেষ হয়। জ্যাং ছবিটির কাহিনির আইডিয়া পান এক বন্ধুর মাধ্যমে। তার বন্ধুর এক কাজিন একমাসের জন্য বাড়ি ছেড়ে চলে গিয়েছিলেন। যখন ফিরে আসেন তার মধ্যে অদ্ভুদ পরিবর্তন লক্ষ করা যায়, যেন মানুষটা রাতারাতি পাল্টে গেছে। বন্ধুর বলা এই কাহিনিই তাকে গল্পটি নির্মাণে উদ্বুদ্ধ করে। এছাড়া তিনি ফরাসি লোকগাথা নীল দাঁড়িওয়ালা থেকে প্রেরণা নেন।

## মুক্তি
ছবিটি দক্ষিণ কোরিয়ার প্রেক্ষাগৃহে ২৯ নভেম্বর, ২০১৭ তে মুক্তি পায়।

প্রেক্ষাগৃহে মুক্তির পর ফরগটেন নেটফ্লিক্সে অবমুক্ত করা হয়। নেটফ্লিক্সের মাধ্যমে এটি এখন ১৯০টি দেশে উপলব্ধ

## তথ্যসূত্র

## বহিঃসংযোগ
*
* 

বিষয়শ্রেণী:২০১৭-এর চলচ্চিত্র
বিষয়শ্রেণী:কোরীয় ভাষার চলচ্চিত্র
বিষয়শ্রেণী:দক্ষিণ কোরীয় চলচ্চিত্র
বিষয়শ্রেণী:দক্ষিণ কোরীয় রহস্য রোমাঞ্চ চলচ্চিত্র
নন্দমুরি বলকৃষ্ণ

**নন্দমুরি বালাকৃষ্ণ** (জন্ম ১০ জুন ১৯৬০) ভারতের তেলুগু চলচ্চিত্র শিল্পের একজন অভিনেতা। তেলুগু চলচ্চিত্রের ধ্রুপদী অভিনেতা এন. টি. রামা রাওের ষষ্ঠ পুত্র হচ্ছেন নন্দমুরি বলকৃষ্ণ। ১৯৭৪ সালে মুক্তিপ্রাপ্ত 'টাটামা কালা' নামের একটি তেলুগু চলচ্চিত্রে নন্দমুরি বলকৃষ্ণ প্রথম অভিনয় করেছিলেন মাত্র চৌদ্দ বছর বয়সে।
## তথ্যসূত্র

## বহিঃসংযোগ

* 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:তেলুগু ব্যক্তি
বিষয়শ্রেণী:তেলুগু অভিনেতা
বিষয়শ্রেণী:অন্ধ্রপ্রদেশ বিধানসভার সদস্য ২০১৪-২০১৯
বিষয়শ্রেণী:অন্ধ্রপ্রদেশ বিধানসভার সদস্য ২০১৯-২০২৪
বিষয়শ্রেণী:তেলুগু দেশম পার্টির রাজনীতিবিদ
বিষয়শ্রেণী:হায়দ্রাবাদ, ভারতের রাজনীতিবিদ
বিষয়শ্রেণী:চেন্নাইয়ের অভিনেতা
বিষয়শ্রেণী:নন্দী পুরস্কার বিজয়ী
বিষয়শ্রেণী:ভারতীয় শিশু অভিনেতা
বিষয়শ্রেণী:ভারতীয় অভিনয়শিল্পী-রাজনীতিবিদ
বিষয়শ্রেণী:চেন্নাইয়ের রাজনীতিবিদ
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:তেলুগু রাজনীতিবিদ
বিষয়শ্রেণী:সিনেমা পুরস্কার বিজয়ী
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:হায়দ্রাবাদ, ভারতের অভিনেতা
নরসিংদী-মদনগঞ্জ রেলপথ

**নরসিংদী-মদনগঞ্জ রেলপথ** বাংলাদেশের একটি সাবেক রেলপথ। যা এখন সড়কপথ হিসেবে ব্যবহৃত হচ্ছে।

## ইতিহাস
আসাম বেঙ্গল রেলওয়ে কম্পানি দ্বারা ১৯১০-১৯১৪ সালের মধ্যে টঙ্গী-ভৈরব-আখাউড়া লাইন তৈরি করা হয়। এ লাইনের নরসিংদী রেলওয়ে স্টেশন থেকে ১৯৭০ সালে নারায়ণগঞ্জের মদনগঞ্জ পর্যন্ত একটি রেললাইন তৈরি করা হয়। ট্রাফিক সল্পতার কারণে এই রেলপথটি অলাভজনক হয়ে পরে। তাই সরকার ১৯৭৭ সালে এলাইনটি বন্ধ করে দেয়। ১৯৮৪ সালে রেললাইন উঠিয়ে ফেলা হয়। এরপর থেকে সড়কপথ হিসেবে বব্যহৃত হচ্ছে। ২০০৪ সালে এ সড়কপথের কিছু অংশ আঞ্চলিক মহাসড়কে উন্নিত করা হয়।

## সড়কপথ
৪৬ কিলোমিটার দীর্ঘ সাবেক এই রেলপথটি এখন চারটি সড়কে বিভক্ত,
*স্মার্ট লুঙ্গী সড়ক
*R114
*N105 ও
*R115।

## স্টেশন তালিকা
সাবেক এই রেলপথে থাকা স্টেশনগুলো হচ্ছে,
* নরসিংদী
* মাধবদী
* মোল্লারচর
* আড়াইহাজার
* মন্জুরাবাদ
* নয়াপুর
* কুড়িপাড়া
* নবীগঞ্জ
* বন্দর
* মদনগঞ্জ।

## লাইন ম্যাপ

## তথ্যসূত্র

বিষয়শ্রেণী:বাংলাদেশের মিটারগেজ রেলপথ
ওপেনস্ট্রিটম্যাপ

**ওপেনস্ট্রিটম্যাপ** (**ওএসএম**) হল মুক্ত লাইসেন্সে বিশ্বের সম্পাদনাযোগ্য মানচিত্র তৈরির একটি প্রকল্প। যুক্তরাজ্যে স্টিভ কস্ট ২০০৪ সালে প্রকল্পটি শুরু করেন। ইন্টারনেটের মাধ্যমে অবদানকারীদের অবদানে ওপেনস্ট্রিটম্যাপ সমৃদ্ধ হচ্ছে। মানচিত্রটির উপাত্ত ওপেন ডেটাবেস লাইসেন্সে প্রকাশিত। প্রকল্পটি ইংল্যান্ড ও ওয়েলস-এ নিবন্ধিত একটি অলাভজনক সংস্থা ওপেনস্ট্রীটম্যাপ ফাউন্ডেশন কর্তৃক পরিচালিত হয়।

## ইতিহাস
[থাম্ব|২০০৯ সালে ওএসএম-এর প্রতিষ্ঠাতা, [স্টিভ কোস্ট ]]
২০০৪ সালে স্টিভ কোস্ট এই মানচিত্রটি তৈরি করেন। শুরুতে লক্ষ্য ছিল শুধু মাত্র যুক্তরাজ্যকে এর আওতায় নিয়ে আসা। এরপর নানাভাবে মানচিত্রটিকে সমৃদ্ধ করার চেষ্টা করা হলেও তা নানান কারণে করা সম্ভব হয়নি।

২০০৬ সালের এপ্রিলে, ওপেনস্ট্রিটম্যাপ ফাউন্ডেশন তৈরি করা হয় যাতে সবাই খুব সহজেই এটিকে সমৃদ্ধ করতে পারে, এবং এর মধ্যে থাকা তথ্যগুলো ব্যবহার করতে পারে। ২০০৬ সালের ডিসেম্বরে, ইয়াহু ঘোষণা দেয়, ইয়াহুর এরিয়াল ফোটোগ্রাফিকে সরাসরি ওপেনস্ট্রিটম্যাপে ব্যবহার করা যাবে।

২০০৭ সালের এপ্রিলে, অটোমোটিভ নেভিগেশন ডাটা (এএনডি) নেদারল্যান্ডের পুরো রাস্তা, ভারত ও চায়নার প্রধানমহাসড়কের তথ্য ওপেনস্ট্রিটম্যাপকে দান করে। ২০০৭ সালের জুলাই মাসে প্রথম ওএসএমের আন্তর্জাতিক সম্মেলন অনুষ্ঠিত হয়। এখানে ৯০০০ ব্যবহারকারী, গুগল, ইয়াহু ও মাল্টিম্যাপের মতো প্রতিষ্ঠান উপস্থিত ছিল। ২০০৭ সালের অক্টোবর মাসে, যুক্তরাষ্টের পুরো রাস্তার মানচিত্র ওএসএমে আপলোড করা হয়। ২০০৭ সালের ডিসেম্বরে, অক্সফোর্ড বিশ্ববিদ্যালয় প্রথম তাদের ওয়েবসাইটে ওএসএম ব্যবহার করে।

### বেসরকারি সংস্থাসমূহ
মানবিক ওপেনস্ট্রিটম্যাপ টিম (, এইচওটি) একটি অলাভজনক সংস্থা যা বিশ্বজুড়ে কমিউনিটি ম্যাপিংকে উৎসাহিত করে। এটি সহযোগিতার জন্য ওপেন সোর্স হট টাস্কিং ম্যানেজার তৈরি করেছে এবং ২০১৫ সালের এপ্রিলের নেপাল ভূমিকম্প, ২০১৬ সালের কুমামোটো ভূমিকম্প এবং ২০১৬ সালের ইকুয়েডর ভূমিকম্পের পর ম্যাপিং কার্যক্রমে অবদান রেখেছে। আমেরিকান রেড ক্রস, ডক্টরস উইদাউট বর্ডারস এবং অন্যান্য এনজিও দ্বারা প্রতিষ্ঠিত মিসিং ম্যাপস প্রজেক্ট হট টাস্কিং ম্যানেজার ব্যবহার করে। হাইডেলবার্গ বিশ্ববিদ্যালয় মানবিক উদ্দেশ্যে ম্যাপিংয়ের জন্য বিশ্ববিদ্যালয়ের শিক্ষার্থীদের প্রশিক্ষণের জন্য ডিজাস্টারম্যাপার্স প্রজেক্ট হোস্ট করে। ২০১৪ সালে ইবোলা ছড়িয়ে পড়লে, স্বেচ্ছাসেবকরা মাত্র পাঁচ দিনে গিনিতে ১,০০,০০০ ভবন এবং শত শত মাইল রাস্তা ম্যাপ করেছিল। দারুস সালামের রমণী হুরিয়ার মতো স্থানীয় দলগুলো তাদের কমিউনিটি রেজিলিয়েন্স কর্মসূচিতে ওএসএম ম্যাপিংকে অন্তর্ভুক্ত করে। সান ফ্রান্সিসকো এবং অন্যান্য স্থানের কমিউনিটি ইমার্জেন্সি রেসপন্স টিমগুলো ফায়ার অ্যালার্ম কল বক্স, ঝুঁকি চিহ্ন এবং অন্যান্য প্রাসঙ্গিক বৈশিষ্ট্য সম্পর্কে তথ্য যোগান দিতে ফিল্ড সার্ভে এবং ম্যাপাথন আয়োজন করে।

## তথ্যসূত্র

বিষয়শ্রেণী:সামাজিক তথ্য প্রক্রিয়াজাতকরণ
বিষয়শ্রেণী:ব্রিটিশ ওয়েবসাইট
বিষয়শ্রেণী:২০০৪-এ প্রতিষ্ঠিত ইন্টারনেট সম্পত্তি
বিষয়শ্রেণী:২০০৪-এ যুক্তরাজ্যে প্রতিষ্ঠিত
বিষয়শ্রেণী:উন্মুক্ত উপাত্ত
ইনার লাইন পারমিট

[থাম্ব|[লোকপ্ৰিয় গোপীনাথ বরদলৈ আন্তর্জাতিক বিমানবন্দর|গুয়াহাটি বিমানবন্দরে সাইনবোর্ডে অরুণাচল প্রদেশে অভ্যন্তরীণ লাইন পারমিটের য়তা দেখাচ্ছে]]
**ইনার লাইন পারমিট** (আইএলপি) হচ্ছে একটি সীমিত সময়ের জন্য কোনও ভারতীয় নাগরিককে সুরক্ষিত অঞ্চলে অভ্যন্তরীণ ভ্রমণের ক্ষেত্রে অনুমতি দেওয়ার জন্য সংশ্লিষ্ট রাজ্য সরকার কর্তৃক জারি করা একটি সরকারী ভ্রমণ নথি। ঐসব রাজ্যের বাইরে থেকে ভারতীয় নাগরিকদের সুরক্ষিত রাজ্যসমূহে প্রবেশের অনুমতি নেওয়া বাধ্যতামূলক। যা ভারতের আন্তর্জাতিক সীমান্তের নিকটে অবস্থিত কয়েকটি অঞ্চলে চলাচল নিয়ন্ত্রণের জন্য সরকারি প্রচেষ্টার অংশ। আইএলপি মূলত ব্রিটিশরা তাদের বাণিজ্যিক স্বার্থ রক্ষার জন্য তৈরি করেছিল, যদিও এটি উত্তর-পূর্ব ভারতে আদিবাসী সম্প্রদায়ের সংস্কৃতি রক্ষার জন্য আনুষ্ঠানিকভাবে ব্যবহৃত হয়ে আসছিল। বিভিন্ন ধরনের আইএলপি রয়েছে, এরমধ্যে একটি পর্যটকদের জন্য এবং অন্যটি দীর্ঘমেয়াদী সময়ের জন্য যারা অবস্থান করতে চান, বিশেষত কর্মসংস্থানের উদ্দেশ্যে তাদের জন্য।

আইএলপির বৈধতা কেবল পর্যটনের উদ্দেশ্যে বলবত।
## যে সকল রাজ্যে অনুমতি প্রয়োজন

* অরুণাচল প্রদেশ — অরুণাচল প্রদেশ সরকারের সেক্রেটারি (রাজনৈতিক) প্রদান করে থাকে। এটি আসাম বা নাগাল্যান্ডের আন্তঃদেশীয় সীমান্তের যে কোনও চেকপোস্ট দিয়ে অরুণাচল প্রদেশে প্রবেশের জন্য প্রয়োজন। অস্থায়ী ভ্রমণকারীদের জন্য **আইএলপি** ৭দিনের বৈধতা দিয়ে থাকে, যা বাড়ানো যেতে পারে, অন্যদিকে যারা রাজ্যে চাকরি নিচ্ছেন এবং তাদের নিজ পরিবারের সদস্যদের জন্য এক বছরের বৈধতা দেয়া হয়। অরুণাচল প্রদেশ সরকার আগমনের-ভিত্তিতে-পারমিট ব্যবস্থা কার্যকর করার পরিকল্পনা করছে।
* মিজোরাম — মিজোরাম সরকার প্রদান করে থাকে। আন্তঃরাষ্ট্রীয় সীমানার যেকোনও চেকপোস্ট দিয়ে মিজোরামে প্রবেশের জন্য এটি প্রয়োজন। সাধারণত, একটি "অস্থায়ী আইএলপি" দর্শনার্থীদের প্রদান করা হয়, যা ৭দিনের জন্য বৈধতা দেয় এবং আরও ১৫দিন বাড়ানোর সম্ভাবনা সহ এটিকে ব্যতিক্রম পরিস্থিতিতে এক মাস বাড়ানো যেতে পারে। তবে স্থানীয় বাসিন্দা বা সরকারী বিভাগের পৃষ্ঠপোষকতায় একটি "নিয়মিত আইএলপি" সংগ্রহ করা যায় যা ৬মাসের জন্য বৈধতা দেয় এবং আরও ৬মাস করে দুবার নবায়ন করা যায়। বিমানের মাধ্যমে অরুণাচল গেলে আইজলের লেনগপুই বিমানবন্দরে পৌঁছানোর সাথে সাথে একটি আইএলপি পাওয়া যাবে।
* নাগাল্যান্ড — নাগাল্যান্ড সরকার কর্তৃক প্রদান করা হয়।
* মণিপুর — মণিপুরে আইএলপি বাস্তবায়নের বিলটি ২০১৮ সালে, মণিপুর সরকার প্রবর্তন করেছিল। যদিও রাষ্ট্রপতির সম্মতি না পাওয়ায় বিলটি পাস হয়নি। অধিকন্তু, ইনার লাইন পারমিটে মণিপুরের অন্তর্ভুক্তিও ১০ ডিসেম্বর ২০১৯-এ ঘোষণা করা হয়েছে।

## তথ্যসূত্র

## বহিঃসংযোগ
* ILP info before you travel
* How to obtain Inner Line Permit for Ladakh 
* Apply for Inner Line Permit for Arunachal Pradesh 
* Apply for Inner Line Permit for Mizoram
* Apply for Inner Line Permit for Nagaland

বিষয়শ্রেণী:ভারত সরকার
বিষয়শ্রেণী:ভারতের পর্যটন
পি. মাধুরী

**পি. মাধুরী** নামে পরিচিত **শিবগ্ননম** হলেন একজন ভারতীয় নেপথ্য সঙ্গীতশিল্পী। তিনি মালয়ালম, তামিল ও তেলুগু ভাষায় গান গেয়ে থাকেন। তিনি দুইবার কেরল রাজ্য চলচ্চিত্র পুরস্কার অর্জন করেছেন।

তিনি ১৯৭০-এর দশকে মালয়ালম চলচ্চিত্রে এস জনকী ও পি. সুশীলার পর তৃতীয় জনপ্রিয় নারী সঙ্গীতশিল্পী ছিলেন। তিনি মালয়ালম ভাষায় ৫৫২টি গানে কণ্ঠ দিয়েছেন, তন্মধ্যে সঙ্গীত পরিচালক জি. দেবরাজনের সাথে অধিকতর কাজ করেছেন, যা মালয়ালম চলচ্চিত্র শিল্পে একই সুরকারের অধীনে সর্বোচ্চ কাজের রেকর্ড। তিনি লোকসঙ্গীত, হাস্যরসাত্মক গান, শাস্ত্রীয় সঙ্গীত, ভক্তিমূলক এবং প্রণয়মূলক গানেও কণ্ঠ দিয়েছেন।

## প্রারম্ভিক জীবন
পি. মাধুরী ১৯৪৩ সালে তামিলনাড়ু রাজ্যের তিরুচিরাপল্লী শহরে এক তামিল ব্রাহ্মণ পরিবারে জন্মগ্রহণ করেন ও বেড়ে ওঠেন। তার জন্মনাম ছিল শিবগ্ননম। তার পিতা জি এস বেম্বন এবং মাতা সারদা ছিলেন একজন সঙ্গীতশিল্পী। মাধুরী শৈশবেই সঙ্গীতের প্রতি প্রবল আকর্ষণ বোধ করতেন। কিন্তু সে সময়ে ব্রাহ্মণ পরিবারে সঙ্গীতকে গুরুত্বের সাথে দেখা হত না। তিনি মাত্র ১৩ বছর বয়সে ভি. জয়রামের সাথে বিবাহ বন্ধনে আবদ্ধ হন এবং ১৬ বছর বয়সে ২ সন্তানের মা হন।

তিনি একটি অপেশাদার মঞ্চ দলের সদস্য ছিলেন। সে সময় তিনি তার স্বামীর কর্মস্থল দিল্লিতে বসবাস করতেন এবং একটি নাটকে অভিনয় করতে মাদ্রাজ গিয়েছিলেন। মাদ্রাজে এই নাটকটির পরিবেশনার সময় সঙ্গীত পরিচালক জি. দেবরাজন তার গান শুনেন। পরে তিনি দেবরাজনের সুরে গান গাওয়ার ইচ্ছাপোষণ করলে দেবরাজন তাকে মালয়ালম ভাষা শিখতে বলেন। মাধুরী তার প্রতিবেশী শ্যামা নায়রের নিকট মালয়ালম শিখেন এবং পুনরায় দেবরাজনের সাথে সাক্ষাৎ করেন।

## কর্মজীবন
জি. দেবরাজন তাকে *কাদাল্পালাম* (১৯৬৯) চলচ্চিত্রের মাপ্পিলা গান "কস্তুরি তাইলামিট্টু মুডি মিনুক্কি" গানের মাধ্যমে চলচ্চিত্রাঙ্গনের সাথে পরিচয় করিয়ে দেন। গানটি অচিরেই জনপ্রিয়তা অর্জন করে এবং মাধুরী মালয়ালম ভাষার গানে এস জনকী ও পি. সুশীলার পাশাপাশি স্থান করে নেন। তিনি ১৯৭৩ সালের *এয়ানিপ্পাডিকাল* চলচ্চিত্রের "প্রাণানাধানেনিক্কু নলকিয়া" গান এবং ১৯৭৫ সালের *তারু ওরু জন্মম কুডি* চলচ্চিত্রের "রাক্কিল্লিকাল পাডি" গানে কণ্ঠ দিয়ে দুইবার কেরল রাজ্য চলচ্চিত্র পুরস্কার অর্জন করেন।

তিনি মালয়ালম ভাষার *তিরুবনম* (১৯৭৫) চলচ্চিত্রে এম. কে. অর্জুননের সুরে পি. জয়চন্দ্রনের সাথে দ্বৈত কণ্ঠে "পচানেল্লিন কাতিরু" গান রেকর্ড করেন। ১৯৭৬ সালে *হৃদয়ম অরু ক্ষেত্রম* চলচ্চিত্রে দেবরাজনের সুরে তার গাওয়া "মনসিল তেনালম" গানটি জনপ্রিয়তা লাভ করে। এছাড়া এই চলচ্চিত্রে তার গাওয়া "পুঞ্চিরিয়ো পুভিলবীণা" ও "এন্তিনেন্নে বিলিচু" গান দুটিও হিট তকমা লাভ করে। এরপর তিনি দেবরাজনের সুরে*পন্নি* (১৯৭৬) চলচ্চিত্রের শিরোনাম গানসহ মোট ছয়টি গানে, *আনন্দম পরমানন্দম* (১৯৭৭) চলচ্চিত্রের শিরোনাম গানসহ মোট তিনটি গানে, *শালিনি এন্টে কুট্টুকারি* (১৯৮০) চলচ্চিত্রের একটি গানে, এবং *চিদাম্বরম* (১৯৮৬) চলচ্চিত্রে একটি ঐতিহ্যবাহী গানসহ তিনটি গানে কণ্ঠ দেন।

## তথ্যসূত্র

## বহিঃসংযোগ
* 

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:তামিলনাড়ুর সঙ্গীতশিল্পী
বিষয়শ্রেণী:তামিলনাড়ুর নারী সঙ্গীতজ্ঞ
বিষয়শ্রেণী:ভারতীয় নেপথ্য গায়িকা
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:তামিল ভাষার সঙ্গীতশিল্পী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
আমিরগঞ্জ রেলওয়ে স্টেশন

**আমিরগঞ্জ রেলওয়ে স্টেশন** বাংলাদেশের ঢাকা বিভাগের নরসিংদী জেলার রায়পুরা উপজেলার আমিরগঞ্জ ইউনিয়নের একমাত্র রেলওয়ে স্টেশন।

## ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে **আমিরগঞ্জ রেলওয়ে স্টেশন** তৈরি করা হয়।

## পরিষেবা
আমিরগঞ্জ রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
* সূবর্ণ এক্সপ্রেস
* মহানগর প্রভাতী\গোধুলী এক্সপ্রেস
* পারাবত এক্সপ্রেস
* উপকূল এক্সপ্রেস
* জয়ন্তিকা এক্সপ্রেস
* মহানগর এক্সপ্রেস
* এগারো সিন্ধুর প্রভাতী এক্সপ্রেস
* এগারো সিন্ধুর গোধুলী এক্সপ্রেস
* উপবন এক্সপ্রেস
* তূর্ণা এক্সপ্রেস
* কালনী এক্সপ্রেস
* কিশোরগঞ্জ এক্সপ্রেস
* সোনার বাংলা এক্সপ্রেস
* ঈশা খাঁ এক্সপ্রেস
* কর্ণফুলী এক্সপ্রেস
* সুরমা মেইল
* ঢাকা\চট্টগ্রাম মেইল
* ঢাকা\নোয়াখালী এক্সপ্রেস
* কুমিল্লা কমিউটার
* তিতাস এক্সপ্রেস
* চট্টলা এক্সপ্রেস
স্টেশনটিতে ঢাকাগামি ট্রেনের যাত্রাবিরতি তালিকাঃ

১১ আপ ঢাকা এক্সপ্রেস(রাত ০২:০৩)

১০ আপ সুরমা মেইল(সকাল ০৭:৫২)

৩৩ আপ তিতাস কমিউটার(সকাল ০৬:৩৬)

৩৫ আপ তিতাস কমিউটার(দুপুর ১৪:০৬)

০৩ আপ কর্ণফুলী কমিউটার(বিকাল ০৪:২৬)

৪০ আপ ঈসাখাঁ মেইল(বন্ধ) (রাত ০৯:০৭)

আমীরগঞ্জ হতে বিভিন্ন স্টেশনে যাবার ট্রেনের তালিকাঃ

০৪ ডাউন কর্ণফুলী কমিউটার (সকাল ১০:৫২)➤চট্টগ্রাম 

৩৪ ডাউন তিতাস কমিউটার (সকাল ১১:১১)➤ব্রাহ্মণবাড়িয়া 

৩৯ ডাউন ঈসাখাঁ মেইল(বন্ধ) (দুপুর ১:৫৫)➤ময়মনসিংহ

৩৬ ডাউন তিতাস কমিউটার (রাত ০৭:২৭)➤আখাউড়া 

১২ ডাউন নোয়াখালী এক্সপ্রেস (রাত ০৯:০৩)➤নোয়াখালী

০৯ ডাউন সুরমা মেইল (রাত ১১:০৮)➤সিলেট

## তথ্যসূত্র

বিষয়শ্রেণী:নরসিংদী জেলার রেলওয়ে স্টেশন
জয়ানন্দ বর্ণবীরা

**কাহাকাচ্চি পাতাবান্দিগে জয়ানন্দ বর্ণবীরা** (; জন্ম: ২৩ নভেম্বর, ১৯৬০) মাতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৪ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে গল ও সিংহ দলের প্রতিনিধিত্ব করেন। দলে তিনি মূলতঃ বামহাতি মিডিয়াম কিংবা ডানহাতি অফ ব্রেক বোলিং করতেন। এছাড়াও, নিচেরসারিতে বামহাতে ব্যাটিং করতেন **জয়ানন্দ বর্ণবীরা**।

## প্রথম-শ্রেণীর ক্রিকেট
গলের মহিন্দ কলেজে জয়ানন্দ বর্ণবীরা অধ্যয়ন করেছেন। 
১৯৮৫-৮৬ মৌসুম থেকে ১৯৯৬-৯৭ মৌসুম পর্যন্ত জয়ানন্দ বর্ণবীরা’র প্রথম-শ্রেণীর খেলোয়াড়ী জীবন চলমান ছিল। ইংল্যান্ড এ-দলের বিপক্ষে অনুষ্ঠিত সিরিজে উদীয়মান ক্রিকেটারের ভূমিকায় অবতীর্ণ হয়েছিলেন। ফলশ্রুতিতে, ১৯৮৬ সালে পাকিস্তানের বিপক্ষে টেস্ট ক্রিকেটে অংশগ্রহণের জন্যে আমন্ত্রিত হন।

## আন্তর্জাতিক ক্রিকেট
সমগ্র খেলোয়াড়ী জীবনে দশটি টেস্ট ও ছয়টি একদিনের আন্তর্জাতিকে অংশগ্রহণ করেছেন জয়ানন্দ বর্ণবীরা। ২৩ ফেব্রুয়ারি, ১৯৮৬ তারিখে ক্যান্ডিতে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৯ আগস্ট, ১৯৯৪ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি।

অংশগ্রহণকৃত টেস্টের অধিকাংশই নিজ দেশে খেলেছেন। এ পর্যায়ে তিনি নিজেকে প্রতিপক্ষের সমীহের কারণে হয়ে দাঁড়ান। ১৯৮৬ সালে পাকিস্তানের বিপক্ষে টেস্ট ক্রিকেটে অভিষেক ঘটে তার। ৮.৩ ওভার বোলিং করে ১/২৬ বোলিং পরিসংখ্যান দাঁড় করান। পরের টেস্টে অংশগ্রহণের জন্যে নভেম্বর, ১৯৯০ সাল পর্যন্ত অপেক্ষার প্রহর গুণতে হয়। এ পর্যায়ে ভারতের বিপক্ষে একমাত্র টেস্টে অংশ নেন তিনি। ৪৬ ওভার বোলিং করে ৩/৯০ লাভ করেন। এরপর ১৯৯২-৯৩ মৌসুমে নিউজিল্যান্ডের বিপক্ষে পুনরায় খেলার জন্যে আহুত হন। শ্রীলঙ্কা দলের সাথে নিউজিল্যান্ড গমন করেন। ওয়েলিংটন টেস্টে উইকেট শূন্য অবস্থায় মাঠে ত্যাগ করতে বাধ্য হন। ফলে এ সিরিজে আর কোন টেস্টে অংশগ্রহণের সুযোগ পাননি তিনি।

এসএসসিতে ৪/২৫ বোলিং পরিসংখ্যান গড়ে নিউজিল্যান্ড দলকে গুটিয়ে দিতে প্রভূতঃ ভূমিকায় রাখেন। এরফলে তার দল টেস্টে জয়সহ ১-০ ব্যবধানে সিরিজ জয় করে। একই মাঠে বর্ণবীরা ইংল্যান্ডের বিপক্ষে স্মরণীয় জয়ে সবিশেষ ভূমিকা পালন করেন। খেলায় ৬৫.১ ওভার বোলিং করে ১৮৮ রান খরচায় আট উইকেট দখল করেছিলেন তিনি। তবে, ভারতীয় ব্যাটসম্যানদের বিপক্ষে তেমন সফলতা পাননি। ৩ টেস্টে মাত্র ছয়জনকে বিদেয় করেছিলেন।

## অবসর
গালে আন্তর্জাতিক ক্রিকেট স্টেডিয়ামে প্রধান তত্ত্বাবধায়ক হিসেবে দায়িত্ব পালন করেছেন। তবে, আকু’র তদন্তকার্যে সহযোগিতা না করায় আইসিসি তিন বছরের জন্যে তাকে বরখাস্ত করে।

## তথ্যসূত্র

		
## আরও দেখুন
* ডন অনুরাসিরি
* অশোকা ডি সিলভা
* শ্রীলঙ্কান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গালে থেকে আগত ক্রিকেটার
বিষয়শ্রেণী:রুহুনার ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:মাহিন্দ কলেজের প্রাক্তন শিক্ষার্থী
নলধা মৌভোগ ইউনিয়ন

**নলধা মৌভোগ ইউনিয়ন** বাংলাদেশের খুলনা বিভাগের বাগেরহাট জেলার ফকিরহাট উপজেলার একটি ইউনিয়ন পরিষদ। এটি ৬০.৩৭ কিমি২ (২৩.৩১ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৬৮৬ জন।

## তথ্যসূত্র

বিষয়শ্রেণী:ফকিরহাট উপজেলার ইউনিয়ন
এখানে আকাশ নীল (২০১৯-এর ধারাবাহিক)

**এখানে আকাশ নীল** বা **এখানে আকাশ নীল ২০১৯** বা **এখানে আকাশ নীল সিজন ২** হলো ভারতীয় টেলিভিশন ধারাবাহিক যা, স্টার জলসায় সম্প্রচারিত হচ্ছে। একই নামে ২০০৮ থেকে ২০১০ পর্যন্ত স্টার জলসাতে আরেকটি ধারাবাহিক সম্প্রচারিত হয়।

## অভিনয়ে

## অন্যান্য
* সুদীপা বসু - গায়েত্রী চ‍্যাটার্জী:সমরেশ-এর মা,উজানের ঠাম্মি।
* কৌশিক চক্রবর্তী - সমরেশ চ‍্যাটার্জী:উজান-এর বাবা,টিউলিপ হাসপাতালের ৪৬% অংশীদার।
* অদিতি চ্যাটার্জী -বাসবী চ্যাটার্জী:উজান-এর প্রকৃত মা,সমরেশ-এর ১ম স্ত্রী।
* সুজাতা দে -মীনাক্ষী চ্যাটার্জী: সমরেশ-এর ২য় স্ত্রী,উজান-এর সৎ মা।
* সুদীপ সরকার -বিহান চ্যাটার্জী:মীনাক্ষী ও সমরেশ-এর বড় ছেলে,উজানের ১ম সৎ ভাই।
* সত্তম ভট্টাচার্য -রেহান চ্যাটার্জী ওরফে পাবলো:মীনাক্ষী ও সমরেশ-এর মেজো ছেলে,উজানের ২য় সৎ ভাই।
* রুপাসা মন্ডল -জিনিয়া চ্যাটার্জী:মীনাক্ষী ও সমরেশ-এর ছোট মেয়ে,উজানের ৩য় সৎ বোন।
* বিপ্লব ব্যানার্জী -বিকাশ মিত্র:হিয়ার বাবা।
* ফাল্গুনী চ্যাটার্জী -হিয়ার ওষুধ জেঠু ও একজন আর্য়ুবেদিক বিশেষজ্ঞ।
* নিশা পোদ্দার -বুলবুলি মিত্র:হিয়ার পিসতুতো বোন।
* আনন্দ ঘোষ -অভ্রজিৎ সেন ওরফে ডোডো:একজন ব্যবসায়ী ও হিয়ার ছোটবেলার বন্ধু।
* প্রমিতা চক্রবর্তী -ঝিনুক সেন:টিউলিপ হাসপাতালের নতুন ডাক্তার,উজান কে ভালোবাসে।
* চান্দনি সাহা -নীলিমা দেবরায়:উজানের পারিবারিক বন্ধু ও উজানের উচ্চাকাঙ্ক্ষী।
* সঞ্চিতা ভট্টাচার্য -মিরা(মেট্রন):টিউলিপ হাসপাতালের প্রধান নার্স।
* আয়েন্দ্রি লাবণ্য রায় -ডঃ সুনয়না:টিউলিপ হাসপাতালের একজন সিনিয়র ডাক্তার।
* কন্যাকুমারি মুখার্জি -ডঃ পরমা ঘোষ:টিউলিপ হাসপাতালের একজন সিনিয়র ডাক্তার।
* সুমন ব্যানার্জি -ডঃসরকার:টিউলিপ হাসপাতালের একজন সিনিয়র ডাক্তার।
* কুয়াশা বিশ্বাস -আয়েশা(এশ):মেডিকেল ছাত্রী।

বিষয়শ্রেণী:নাট্য টেলিভিশন ধারাবাহিক
বিষয়শ্রেণী:২০১৯-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:স্টার জলসার মৌলিক অনুষ্ঠান
বিষয়শ্রেণী:২০২০-এ সমাপ্ত ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
গাওলা ইউনিয়ন

**গাওলা ইউনিয়ন** বাংলাদেশের খুলনা বিভাগের বাগেরহাট জেলার মোল্লাহাট উপজেলার একটি প্রশাসনিক এলাকা।

## ভৈাগলিক অবস্থান
ভৈাগলিক অবস্থান অনুযায়ী ইউনিয়নটির উত্তরে কুলিয়া ইউনিয়ন, দক্ষিণে মূলঘর ইউনিয়ন ও কালিগংগা নদী, পূর্বে কোদালিয়া ইউনিয়ন, পশ্চিমে নলধা সৌভেগ ও গাংনী ইউনিয়ন অবস্থিত।

## তথ্যসূত্র

বিষয়শ্রেণী:মোল্লাহাট উপজেলার ইউনিয়ন
কোদালিয়া ইউনিয়ন

**কোদালিয়া ইউনিয়ন** বাংলাদেশের খুলনা বিভাগের বাগেরহাট জেলার মোল্লাহাট উপজেলার একটি প্রশাসনিক এলাকা।

## গ্রামসমূহ
# জয়ডিহি
# মুনিজিলা
# সরসপুর
# চাউলটুরী
# ব্রাহ্মনডাঙ্গা
# পদ্মডাঙ্গা
# ঝুটেশ্বরী
# কোদালিয়া
# গোপালখালী
# রাঙ্গামাটি
# কচুড়িয়া
# আড়ুয়াডিহি

## তথ্যসূত্র

বিষয়শ্রেণী:মোল্লাহাট উপজেলার ইউনিয়ন
আটজুড়ী ইউনিয়ন

**আটজুড়ী ইউনিয়ন** বাংলাদেশের খুলনা বিভাগের বাগেরহাট জেলার মোল্লাহাট উপজেলার একটি প্রশাসনিক এলাকা।

## ভৈাগলিক অবস্থান
ভৈাগলিক অবস্থান অনুযায়ী ইউনিয়নটির উত্তরে উদয়পুর ইউনিয়ন, দক্ষিণে কোদালিয়া ইউনিয়ন,পূর্বে বড়বাড়িয়া ইউনিয়ন, পশ্চিমে কুলিয়া ও উদয়পুর ইউনিয়ন অবস্থিত।

## গ্রামসমূহ
# কদমতলা
# আটজুড়ী
# ভৈরব নগর
# চরআটজুড়ী
# বাশাবাড়ি
# সোনাপুরা
# ভান্ডার খোলা
# কামারগ্রাম
# কাঠাদুরা
# কাহালপুর
# তেতুল বাড়িয়া
# হাড়িদাহ
# বাশুড়িয়া
# উত্তর আমবাড়ী
# মানিক খালী
# দত্তডাঙ্গা
# দক্ষিণ আমবাড়ী

## তথ্যসূত্র

বিষয়শ্রেণী:মোল্লাহাট উপজেলার ইউনিয়ন
লাভ বার্ডস (১৯৯৬-এর চলচ্চিত্র)

**লাভ বার্ডস** () হচ্ছে ১৯৯৬ সালে মুক্তিপ্রাপ্ত একটি তামিল প্রণয়ধর্মী চলচ্চিত্র। পি বসুর পরিচালনা এবং পিরামিড নেতারাজের (বালাথুর নেতারাজ) প্রযোজনায় চলচ্চিত্রটিতে নায়ক-নায়িকার ভূমিকায় অভিনয় করেছিলেন প্রভু দেবা এবং নাগমা। এ আর রহমান সুরারোপিত চলচ্চিত্রটির গানগুলো তুমুল জনপ্রিয়তা পেয়েছিলো; যদিও চলচ্চিত্রটির কাহিনীটি মানুষের কাছে অতটা ভালো লাগেনি। ১৯৮৬ সালে 'রাধা সপ্তমী' নামে একটি কন্নড় চলচ্চিত্র মুক্তি পেয়েছিলো এবং এই তামিল চলচ্চিত্রটির পরিচালক পি বসু ঐ কন্নড় চলচ্চিত্রটির সহকারী চিত্রনাট্য পরিচালক ছিলেন।
## কাহিনী
দুর্ঘটনাক্রমে সাক্ষাতের পরে মৃদুলা (নাগমা) এবং অরুণ (প্রভু দেবা) প্রেমে পড়ে যান। তরুণ যুগল উভয়ই সচ্ছল পরিবার থেকে এসেছেন এবং তাই তারা দীর্ঘমেয়াদী সম্পর্কের জন্য উপযুক্ত কিনা তা পরীক্ষা করতে তারা দুজনেই একসঙ্গে থাকার সিদ্ধান্ত নেন। যাইহোক, তাদের সম্পর্কের কয়েক মাস পরে, অরুণ এবং মৃদুলা একটি দুর্ঘটনার মধ্যে পড়ে এবং অরুণ মারা যান। একটি বিধ্বস্ত মৃদুলা তার অনুপস্থিতি কাটিয়ে উঠতে পারছে না, এবং অরুণকে অদ্ভুত দৃষ্টিতে দেখতে শুরু করার আগে সে যেখানেই যায়। তার পরিবার শেষ পর্যন্ত সিদ্ধান্ত নিয়েছে যে অন্য দেশে স্থানান্তরিত করা মৃদুলাকে এগিয়ে যেতে সহায়তা করতে পারে এবং তাই তারা তাকে যুক্তরাজ্যে প্রেরণ করে। সেখানে পৌঁছে তিনি মনোর সাথে দেখা করেন, তাঁর প্রতি আকৃষ্ট এক যুবক। তিনি জানেন যে তার বাবা-মা তার মনোর হয়ে পড়বে বলে আশা করে। কিন্তু সে আর যেতে না পারায় সে পালিয়ে যায়। তিনি এমন এক ব্যক্তির সাথে সাক্ষাত করেছেন যাকে দেখতে ঠিক অরুণের মতো দেখা যায়। তিনি তাকে অনুসরণ করে এবং কোথায় থাকেন এবং কোথায় কাজ করেন তা জানতে পারেন। যখনই সে তার সাথে কথা বলার চেষ্টা করে, তখন সে তার সাথে তার সম্পর্ক অস্বীকার করে এবং বলে যে সে তাকে চেনে না। তবে পরে তিনি জানতে পেরেছিলেন যে অরুনের বোনের বিয়েতে সহায়তা করেছিলেন বলে তাঁর বাবা অরুণকে বিদায় দিয়েছিলেন এবং সব কিছু তার পক্ষে নামিয়ে দেওয়ার হুমকি দিয়েছিলেন। অরুণ যুক্তরাজ্য পাড়ি জমান এই আশায় যে তিনি মৃদুলার কথা ভুলে যেতে পারেন তবে তিনি পারবেন না এবং যখন তার সাথে দেখা করবেন তখন তিনি বুঝতে পারেন। মৃদুলার বাবা যখন জানতে পারেন অরুণ এখনও বেঁচে আছেন, তখন তিনি তাকে হত্যা করার চেষ্টা করেন। তবে তিনি তার ভুল বুঝতে পেরেছেন এবং প্রেমযুগলদের পুনরায় মিলিত হতে দিয়েছেন।
## অভিনয়ে
*প্রভু দেবা - অরুণ/ডেভিড
*নাগমা - মৃদুলা
*শরৎ বাবু
*ভাদিভেলু
*মনোরমা - সুশীলা
## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯৬-এর চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
রৌহা ইউনিয়ন

**রৌহা ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* রৌহা ইউনিয়ন, নেত্রকোণা সদর; (নেত্রকোণা জেলা)
* রৌহা ইউনিয়ন, শেরপুর সদর; (শেরপুর জেলা)
তেঁতুলিয়া ইউনিয়ন

**তেঁতুলিয়া ইউনিয়ন** নামে বাংলাদেশে মোট ৬টি ইউনিয়ন রয়েছে। যথা:
* তেঁতুলিয়া ইউনিয়ন, চিরিরবন্দর; (দিনাজপুর জেলা)
* তেঁতুলিয়া ইউনিয়ন, তালা; (সাতক্ষীরা জেলা)
* তেঁতুলিয়া ইউনিয়ন, তেঁতুলিয়া; (পঞ্চগড় জেলা)
* তেঁতুলিয়া ইউনিয়ন, পোরশা; (নওগাঁ জেলা)
* তেঁতুলিয়া ইউনিয়ন, মান্দা; (নওগাঁ জেলা)
* তেঁতুলিয়া ইউনিয়ন, মোহনগঞ্জ; (নেত্রকোণা জেলা)
বৈরাটি ইউনিয়ন

**বৈরাটি ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* বৈরাটি ইউনিয়ন, পূর্বধলা; (নেত্রকোণা জেলা)
* বৈরাটি ইউনিয়ন, মিঠামইন; (কিশোরগঞ্জ জেলা)
সুহাস বিশ্বাস

**সুহাস বিশ্বাস** এসি, (৯ সেপ্টেম্বর ১৯২৪ - ১ সেপ্টেম্বর ১৯৫৭) ভারতীয় বিমান বাহিনীর একজন ফ্লাইট লেফটেন্যান্ট ছিলেন যিনি শান্তির সময়ে ভারতের সর্বোচ্চ সামরিক পুরস্কার অশোকচক্র পুরস্কার প্রাপ্ত প্রথম বিমান বাহিনী অফিসার ছিলেন। 

## প্রাথমিক জীবন
সুহাস বিশ্বাস পশ্চিমবঙ্গের কলকাতার একটি বাঙালি খ্রিস্টান পরিবারে জন্মগ্রহণ করেছিলেন, তিনি স্যামুয়েল বিশ্বাস এবং ডায়ানা বিশ্বাসের পুত্র। পড়াশোনা শেষ করার পর বিশ্বাস ১৯৪৪ সালে পাইলট হিসাবে ভারতীয় বিমানবাহিনীতে যোগ দিয়ে কমিশন্ড অফিসার হন। 

## ক্রেডিট
১৯৫২ সালে বিশ্বাস লখনউয়ের একটি যোগাযোগ ফ্লাইট ইউনিটে কর্মরত ছিলেন। ১৯৫২ সালের ৩ ফেব্রুয়ারি সেনাবাহিনীর কয়েকজন কর্মকর্তা আনুষ্ঠানিক সফরের পরে নয়াদিল্লিতে ফিরছিলেন। বিশ্বাস তাদের বিমানের দায়িত্বে নিলেন। এটি বন্ধ হওয়ার পরে, হঠাৎ একজন ক্রু সদস্য একটি ইঞ্জিনের ত্রুটি লক্ষ্য করলেন; পরে আগুন লেগেছিল। বিশ্বাস প্রথমে এটি নিভিয়ে দেওয়ার চেষ্টা করেছিলেন, তবে এটি নিয়ন্ত্রণ করা বেশ কঠিন ছিল। তিনি জোর করে অবতরণের চেষ্টা করার সিদ্ধান্ত নিয়েছিলেন এবং উত্তর প্রদেশের সানডিলা গ্রামে অবতরণ করেছিলেন এবং সফলভাবে সমস্ত যাত্রীদের জীবন রক্ষা করেছিলেন। বিশ্বাসের সাহসিকতা, বুদ্ধি এবং যৌক্তিকতার অসাধারণ উদাহরণের জন্য অশোকচক্রকে ভূষিত করেছিলেন। 

## প্রয়াণ
১৯৫৭ সালের ১ সেপ্টেম্বর একটি অপারেশনাল মিশনে ম্যাঙ্গালোরের দিকে ডাকোটা বিমান উড়ানোর সময় বিশ্বাস দুর্ঘটনায় মারা যান। বিমানটি নীলগিরি পর্বতমালায় বিধ্বস্ত হয়েছিল। 

## তথ্যসূত্র

বিষয়শ্রেণী:কলকাতার ব্যক্তি
বিষয়শ্রেণী:ভারতীয় খ্রিস্টান
বিষয়শ্রেণী:১৯৫৭-এ মৃত্যু
বিষয়শ্রেণী:১৯২৪-এ জন্ম
বিষয়শ্রেণী:অশোক চক্র পদকপ্রাপ্ত
বিষয়শ্রেণী:অশোকচক্র
ধোপাখালী ইউনিয়ন, কচুয়া

**ধোপাখালী ইউনিয়ন** বাংলাদেশের খুলনা বিভাগের বাগেরহাট জেলার কচুয়া উপজেলার একটি প্রশাসনিক এলাকা।  

## তথ্যসূত্র

বিষয়শ্রেণী:কচুয়া উপজেলার ইউনিয়ন
মধুশ্রী নারায়ণ

**মধুশ্রী নারায়ণ** (জন্ম ২ সেপ্টেম্বর ১৯৯৯) হলেন একজন ভারতীয় নেপথ্য সঙ্গীতশিল্পী। তিনি সঙ্গীতজ্ঞ রমেশ নারায়ণের কনিষ্ঠ কন্যা। শৈশব থেকেই সঙ্গীতের সাথে পরিচয় হলেও ২০১৪ সালে সুপার স্টার জুনিয়র অনুষ্ঠানের শিরোপা অর্জনের পর তিনি সঙ্গীতকে নিয়মিত পেশা হিসেবে গ্রহণ করতে আগ্রহী হন। চলচ্চিত্রের গানে কণ্ঠ দিয়ে তিনি একবার শ্রেষ্ঠ নারী সঙ্গীতশিল্পী বিভাগে কেরল রাজ্য চলচ্চিত্র পুরস্কার এবং শ্রেষ্ঠ নারী নেপথ্য কণ্ঠশিল্পী বিভাগে কেরল চলচ্চিত্র সমালোচক পুরস্কার অর্জন করেন।

## প্রারম্ভিক জীবন
মধুশ্রী ১৯৯৯ সালের ২রা সেপ্টেম্বর কেরল রাজ্যের কণ্ণুর জেলায় এক সঙ্গীত পরিবারে জন্মগ্রহণ করেন। তার পিতা পণ্ডিত রমেশ নারায়ণ একজন প্রখ্যাত সঙ্গীত পরিচালক। মধুশ্রী মাত্র তিন বছর বয়স থেকে গান গাওয়া শুরু করেন। পাঁচ বছর বয়সে তার পিতার নিকট তার আনুষ্ঠানিকভাবে সঙ্গীতের হাতেখড়ি হয়। এরপর তিনি সঙ্গীত মরতাঁদ পণ্ডিত জশরাজের নিকট সঙ্গীতের তামিল গ্রহণ করেন। মাত্র পাঁচ বছর বয়সে তার চলচ্চিত্রের গানে অভিষেক হয় মালয়ালম ভাষার *মাকালকু* চলচ্চিত্রের শিশুতোষ গান "পাবকলি"-এর মধ্য দিয়ে।

মধুশ্রী তিরুবনন্তপুরমের কারমেল উচ্চ মাধ্যমিক বালিকা বিদ্যালয়ের মানবিক শাখায় পড়াশোনা করেছেন। তিনি স্নাতক পর্যায়ে সঙ্গীত নিয়ে পড়াশোনা করতে ইচ্ছুক। 

## কর্মজীবন
পূর্ণাঙ্গ নেপথ্য সঙ্গীতশিল্পী হিসেবে মধুশ্রীর কর্মজীবন শুরু হয় তার পিতা রমেশ নারায়ণের সুরে তামিল চলচ্চিত্র *অডুতালম* (২০১১) দিয়ে। ২০১৪ সালে তিনি অমৃতা টেলিভিশনের সঙ্গীত প্রতিযোগিতামূলক অনুষ্ঠান *সুপার স্টার জুনিয়র*-এর শিরোপা অর্জন করেন। ফাইনালে তিনি ক্রিস্টিনা অগুইলেরা "দ্য ভয়েস উইদিন" গান গেয়েছিলেন, অগুইলেরা তার প্রিয় সঙ্গীতশিল্পীদের একজন। তিনি রমেশের সুরে *ওট্টমন্ডরম* (২০১৪) চলচ্চিত্রে বিজয় যেসুদাসের বিপরীতে "আরু বঙ্গুম" কবিতায় কণ্ঠ দেন, যা সঙ্গীত সমালোচকদের নিকট প্রশংসিত হয়। এই চলচ্চিত্রের গানে কণ্ঠ দিয়ে তিনি শ্রেষ্ঠ নারী নেপথ্য কণ্ঠশিল্পী বিভাগে কেরল চলচ্চিত্র সমালোচক সমিতি পুরস্কার অর্জন করেন। এরপর তিনি তার পিতা রমেশের সুরে *আলিফ* (২০১৫) এবং আর এস বিমল পরিচালিত জীবনীমূলক *এন্নু নিন্টে ময়দিন* (২০১৫) চলচ্চিত্রে "প্রিয়ামুল্লাভানে" গানে কণ্ঠ দেন। "প্রিয়ামুল্লাভানে" চলচ্চিত্রে তার গাওয়া প্রথম একক গান। তার সুমিষ্ট কণ্ঠ ও ভাবপূর্ণ নোট গানটিকে পরিপূর্ণতা প্রদান করে। ২০১৫ সালে তিনি *এডাবাপতি* চলচ্চিত্রের "পাশিয়াতি দিশি দিশি" গানে কণ্ঠ দিয়ে শ্রেষ্ঠ নারী সঙ্গীতশিল্পী বিভাগে কেরল রাজ্য চলচ্চিত্র পুরস্কার অর্জন করেন।

২০১৭ সালে মনোজ জর্জের সুরে *ঊর্বি* চলচ্চিত্রের "তিলি প্রেমা" গান গাওয়ার মধ্য দিয়ে কন্নড় ভাষার চলচ্চিত্রে তার অভিষেক ঘটে।

## পুরস্কার ও মনোনয়ন
;কেরল রাজ্য চলচ্চিত্র পুরস্কার
* ২০১৫: শ্রেষ্ঠ নেপথ্য সঙ্গীতশিল্পী - *এডাবাপতি*
;কেরল চলচ্চিত্র সমালোচক সমিতি পুরস্কার
* ২০১৪: শ্রেষ্ঠ নারী নেপথ্য সঙ্গীতশিল্পী - "ওট্টমন্ডরম"
;অন্যান্য
* ২০১৫: রেড এফএম শ্রেষ্ঠ নেপথ্য সঙ্গীতশিল্পী
* ২০১৪: সুপার স্টার জুনিয়র (অমৃতা টেলিভিশন)

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:কেরলের নারী সঙ্গীতজ্ঞ
বিষয়শ্রেণী:কণ্ণুরের সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
দুর্গাপুর পৌরসভা

**দুর্গাপুর পৌরসভা** নামে বাংলাদেশে মোট দুইটি পৌরসভা রয়েছে। যথা:
* দুর্গাপুর পৌরসভা, নেত্রকোণা
* দুর্গাপুর পৌরসভা, রাজশাহী

এছাড়া **দুর্গাপুর পৌরসভা** বলতে বোঝাতে পারে:
* দুর্গাপুর পৌরনিগম, ভারতের দুর্গাপুর শহরের পৌর নিগম
আত্মজ্ঞানবাদ

**আত্মজ্ঞানবাদ** একটি দার্শনিক ধারণা যা কেবলমাত্র নিজের মনের অস্তিত্ব স্বীকার করে। জ্ঞানতাত্ত্বিক অবস্থান হিসাবে আত্মজ্ঞানবাদ বা সলিপসিজমের ধারণা হল, নিজের মনের বাইরে যে কোনও কিছু সম্পর্কে জ্ঞান অনিশ্চিত; বাহ্যিক বিশ্ব এবং অন্যান্য মনের বিষয়ে জানা সম্ভব না এবং নিজের মনের বাইরে এসবের অস্তিত্ব হয়তো নেই।

## ইতিহাস

### Gorgias
**আত্মজ্ঞানবাদ** প্রথম গ্রীক প্রাক-সক্রেতীয় দার্শনিক সোফিস্ট, গর্জিয়াস (খ্রিস্টপূর্ব 483–375) রেকর্ড করেছিলেন, যাকে রোমান সংশয়ী সেক্সটাস এম্পেরিকাস বর্ণনা করেছিলেন:

# কিছুই নেই।
# কিছু বিদ্যমান থাকলেও এ সম্পর্কে কিছুই জানা যায় না।
# এমনকি এ সম্পর্কে কিছু জানা থাকলেও এ সম্পর্কে জ্ঞান অন্যের কাছে জানানো যায় না।

## অন্যান্য ধারণার সাথে সম্পর্ক

### হিন্দুধর্ম
[থাম্ব|খ্রিস্টপূর্ব প্রথম সহস্রাব্দের প্রথম দিকে [বৃহদারণ্যকোপনিষদ্‌|বৃহদারণ্যক উপনিষদে আত্মজ্ঞানবাদের প্রথম দিকের উৎস পাওয়া যায়]]
আত্মজ্ঞানবাদের প্রথম দিকের উৎস পাওয়া যায় হিন্দু দর্শনে বৃহদারণ্যক উপনিষদে, খ্রিস্টপূর্ব প্রথম সহস্রাব্দের প্রথম দিকে। উপনিষদে মনকে একমাত্র সত্ত্বা বলা হয়েছে যা সমস্ত শক্তিকে নিয়ন্ত্রণের মাধ্যমে কর্মকে রক্ষা করে এবং অনন্ত ফল প্রদান করে।  ভারতীয় দর্শনের স্বতন্ত্র বিদ্যালয়ের বিকাশের পরে, অদ্বৈত বেদন্ত এবং সংখ্য বিদ্যালয়গুলির উদ্ভব ধারণা সলিসিজমের অনুরূপ। 

### বৌদ্ধধর্ম
বৌদ্ধ ধর্মের কিছু ব্যাখ্যা দাবী করে যে বাহ্যিক বাস্তবতা একটি মায়া, এবং কখনও কখনও এই অবস্থানকে আধ্যাত্মিক আত্মজ্ঞানবাদ হিসেবে ভাবা হয়। বৌদ্ধ দর্শন যদিও সাধারণভাবে ধারণা করে যে মন এবং বাহ্যিক ঘটনা উভয়ই সমান ক্ষণস্থায়ী এবং এগুলি একে অপর থেকে উত্থিত হয়। বাহ্যিক ঘটনা ছাড়া মনের অস্তিত্ব থাকতে পারে না, বা মন ছাড়া বাহ্যিক ঘটনাও থাকতে পারে না। এই সম্পর্কটি "নির্ভরশীল *উত্সাহী* " (*প্রকৃতিসমূতপদা*) নামে পরিচিত।

বুদ্ধ বলেছিলেন, "এই দীর্ঘতম দেহের মধ্যেই পৃথিবী, জগতের উৎস, জগতে অবসান এবং পৃথিবী বন্ধ হওয়ার পথে পরিচালিত পথ"।  বাহ্যিক ঘটনাটির ঘটনাটিকে প্রত্যাখ্যান না করে, বুদ্ধ বোধহয় স্থায়ীত্ব, স্থিরতা অস্বীকারকারী অভিজ্ঞতাদের সন্তুষ্টি এবং কার্যকরভাবে অস্থায়ী বিষয়গুলির প্রতি বাস্তবতার অনুভূতি হিসাবে বিবেচনা করার প্রক্রিয়া দ্বারা অনুগ্রহকারীদের মনের মধ্যে সৃষ্ট মায়ার উপর দৃষ্টি নিবদ্ধ করেছিলেন।

## তথ্যসূত্র

বিষয়শ্রেণী:মনের অধিবিদ্যা
বিষয়শ্রেণী:অধিবিদ্যামূলক তত্ত্ব
বিষয়শ্রেণী:জ্ঞানতাত্ত্বিক মতবাদ
বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:মনের তত্ত্ব
বিষয়শ্রেণী:ভাববাদ
খানাবাড়ী রেলওয়ে স্টেশন

**খানাবাড়ী রেলওয়ে স্টেশন** বাংলাদেশের ঢাকা বিভাগের নরসিংদী জেলার রায়পুরা উপজেলায় অবস্থিত একটি রেলওয়ে স্টেশন।

## ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে **খানাবাড়ী  রেলওয়ে স্টেশন** তৈরি করা হয়।

## পরিষেবা
খানাবাড়ী রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
*সূবর্ণ এক্সপ্রেস
*মহানগর প্রভাতী/ গোধুলী এক্সপ্রেস
*পারাবত এক্সপ্রেস
*উপকূল এক্সপ্রেস
*জয়ন্তিকা এক্সপ্রেস
*মহানগর এক্সপ্রেস
*এগারো সিন্ধুর প্রভাতী এক্সপ্রেস
*এগারো সিন্ধুর গোধুলী এক্সপ্রেস
*উপবন এক্সপ্রেস
*তূর্ণা এক্সপ্রেস
*কালনী এক্সপ্রেস
*কিশোরগঞ্জ এক্সপ্রেস
*সোনার বাংলা এক্সপ্রেস
*ঈশা খাঁ এক্সপ্রেস
*কর্ণফুলী এক্সপ্রেস
*সুরমা মেইল
*ঢাকা\চট্টগ্রাম মেইল
*ঢাকা\নোয়াখালী এক্সপ্রেস
*কুমিল্লা কমিউটার
*তিতাস এক্সপ্রেস
*চট্টলা এক্সপ্রেস
*নরসিংদী কমিউটার
*কক্সবাজার এক্সপ্রেস
*পর্যটক এক্সপ্রেস

## তথ্যসূত্র

বিষয়শ্রেণী:নরসিংদী জেলার রেলওয়ে স্টেশন
দুর্গাপুর পৌরসভা, রাজশাহী

**দুর্গাপুর পৌরসভা** বাংলাদেশের রাজশাহী বিভাগের দুর্গাপুর উপজেলার অন্তর্গত একটি পৌরসভা।

## অবস্থান ও সীমানা

## ইতিহাস

## প্রশাসনিক এলাকা

## আয়তন ও জনসংখ্যা

## শিক্ষা
**শিক্ষার হার : ৭০%**

**শিক্ষা প্রতিষ্ঠানঃ**

* প্রাথমিকবিদ্যালয় ৫ টি                                      
* মাধ্যমিক বিদ্যালয় ৬টি
* মাদ্রাসা ৪টি
* মহাবিদ্যালয় ৪টি

## দর্শনীয় স্থান

## উল্লেখযোগ্য ব্যক্তিত্ব

## জনপ্রতিনিধি
**বর্তমান মেয়র-**

**মেয়রগণের তালিকা**

## আরও দেখুন

## তথ্যসূত্র

বিষয়শ্রেণী:রাজশাহী জেলার পৌরসভা
বিষয়শ্রেণী:২০০২-এ বাংলাদেশে প্রতিষ্ঠিত
মঘিয়া ইউনিয়ন

**মঘিয়া ইউনিয়ন** বাংলাদেশের খুলনা বিভাগের বাগেরহাট জেলার কচুয়া উপজেলার একটি প্রশাসনিক এলাকা। এটি ২১.৬৮ কিমি২ (৮.৩৭ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৪৪৪ জন।

## তথ্যসূত্র

বিষয়শ্রেণী:কচুয়া উপজেলার ইউনিয়ন
বড়বাড়িয়া ইউনিয়ন

**বড়বাড়িয়া ইউনিয়ন** বাংলাদেশের খুলনা বিভাগের বাগেরহাট জেলার চিতলমারী উপজেলার একটি প্রশাসনিক এলাকা।

একটি কলেজ অবস্থিত

## গ্রামসমূহ
গ্রামের  নাম এবং মোট লোকসংখ্যা তুলে ধরা হল।
# বড়বাড়িয়া - ১৩৩৩৪
# বড়বাড়িয়া ২- ৫৩৪৯
# চরবড়বাড়িয়া	- ১৭৬৯
# দলুয়াগুনি - ১৫৭৪
# লক্ষীপুর - ৪৫৪
# কালেনী	- ২৬৮
# চিলেনী - ৫৩৫
# মাছুয়ারকুল - ৮২৮
# অড়ুয়ামাছুয়া	- ২৫৬ 
# খাগড়াবুনিয়া	- ১১৭৮
# বাসাবাটি - ৬২৯
# পোদ্দারপাড়া - ৪৯৪
# বড়গুনি - ৬৭৬৭
# বড়গুনি - ৪২৩৩
# ঘোলা - ১৫৭৪
# পাড়ঘোলা - ৯৬০
# হাড়িয়ারগোপ - ৭৬১৫
# বড়বাড়িয়া গাঙপাড় - ১৮৮৭
# পরানপুর - ৩০০৮
# হাড়িয়ারগোপ - ২৬৫৬
# চরচিংগুড়ী - ৬৪

## তথ্যসূত্র

বিষয়শ্রেণী:চিতলমারী উপজেলার ইউনিয়ন
কলাতলা ইউনিয়ন

**কলাতলা ইউনিয়ন** বাংলাদেশের খুলনা বিভাগের বাগেরহাট জেলার চিতলমারী উপজেলার একটি প্রশাসনিক এলাকা।

## গ্রাম সমূহের নাম
# চিংগড়ী
# পরানপুর
# মচন্দপুর
# চরচিংগড়ী
# কুনিয়া
# রহমতপুর
# গঙ্গাচন্না
# কলাতলা
# পুরানবড়ী
# কাননচক
# বাকেরকান্দি
# ডোবাতলা
# বাংলাবাজর
# অতুলনগর
# আমবাড়ী
# দক্ষিণ শৈলদাহ
# শৈলদাহ
# বাকপুর
# রাজনগর

## উল্লেখযোগ্য ব্যক্তি
* রাজু আহমেদ - সাহিত্যিক ও সাংবাদিক (মার্চ ১২, ১৯৯৬ -)

## তথ্যসূত্র

বিষয়শ্রেণী:চিতলমারী উপজেলার ইউনিয়ন
হিজলা ইউনিয়ন

**হিজলা ইউনিয়ন** বাংলাদেশের খুলনা বিভাগের বাগেরহাট জেলার চিতলমারী উপজেলার একটি প্রশাসনিক এলাকা। এটি ৩২.৬৩ কিমি২ (১২.৬০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৫৮০ জন।

## গ্রাম সমূহের নাম
# হিজলা কাজীপাড়া
# হিজলা চড়পাড়া 
# হিজলা মুসলমানপাড়া
# হিজলা মোল্লাপাড়া 
# হিজলা দক্ষিনপাড়া 
# চরলাটিমা
# শান্তিখালী
# শিবপুর কাটাখালী
# কুড়ালতলা
# চরশৈলদাহ
# বেতীবুনিয়া 
# শান্তিপুর 
# পরানপুর 
# পাংগাশিয়া 
# পিরেরাবাদ 
# হাসাবুনিয়া কাটাখালী
# বোয়ালিয়া

## তথ্যসূত্র

বিষয়শ্রেণী:চিতলমারী উপজেলার ইউনিয়ন
শিবপুর ইউনিয়ন, চিতলমারী

**শিবপুর ইউনিয়ন** বাংলাদেশের খুলনা বিভাগের বাগেরহাট জেলার চিতলমারী উপজেলার একটি প্রশাসনিক এলাকা।

## গ্রামসমূহ
# শিবপুর
# কলিগাতী
# নালুয়া
# গোড়ানালুয়া
# বড়বাঁক

## তথ্যসূত্র

বিষয়শ্রেণী:চিতলমারী উপজেলার ইউনিয়ন
আশুগঞ্জ রেলওয়ে স্টেশন

**আশুগঞ্জ রেলওয়ে স্টেশন** বাংলাদেশের চট্টগ্রাম বিভাগের ব্রাহ্মণবাড়িয়া জেলার আশুগঞ্জ উপজেলার সদর ইউনিয়নে অবস্থিত একটি রেলওয়ে স্টেশন।

## ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে **আশুগঞ্জ রেলওয়ে স্টেশন** তৈরি করা হয়।

## পরিষেবা
আশুগঞ্জ রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
* সূবর্ণ এক্সপ্রেস
* মহানগর প্রভাতী\গোধুলী এক্সপ্রেস
* পারাবত এক্সপ্রেস
* উপকূল এক্সপ্রেস
* জয়ন্তিকা এক্সপ্রেস
* মহানগর এক্সপ্রেস
* উপবন এক্সপ্রেস
* তূর্ণা এক্সপ্রেস
* কালনী এক্সপ্রেস
* বিজয় এক্সপ্রেস
* সোনার বাংলা এক্সপ্রেস
* ময়মনসিংহ এক্সপ্রেস
* কর্ণফুলী এক্সপ্রেস
* সুরমা মেইল
* ঢাকা\চট্টগ্রাম মেইল
* ঢাকা\নোয়াখালী এক্সপ্রেস
* কুমিল্লা কমিউটার
* তিতাস এক্সপ্রেস
* চট্টলা এক্সপ্রেস।

## তথ্যসূত্র

বিষয়শ্রেণী:ব্রাহ্মণবাড়িয়া জেলার রেলওয়ে স্টেশন
চরবানিয়ারী ইউনিয়ন

**চরবানিয়ারী ইউনিয়ন** বাংলাদেশের খুলনা বিভাগের বাগেরহাট জেলার চিতলমারী উপজেলার একটি প্রশাসনিক এলাকা। এটি ৫৩.৬৬ কিমি২ (২০.৭২ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,১৬৭  জন।

## গ্রামসমূহ
# ব্রক্ষগাতী
# চরবানিয়ারী
# নিকারীপাড়া
# চরবানিয়ারী দক্ষিণপাড়া
# বাওয়ালীপাড়া
# রানাপাড়া
# চরবানিয়ারী পশ্চিমপাড়া
# চরবানিয়ারী উত্তরপাড়া
# চরবানিয়ারী মধ্যপাড়া
# অশোকনগর
# চরডাকাতিয়া
# ডাকাতিয়া
# দূর্গাপুর
# গরীবপুর
# উত্তর খলিশাখালী
# খড়মখালী
# খুদাড়ী
# পাঁচপাড়া
# শ্যামপাড়া

## উল্লেখযোগ্য ব্যক্তি
* স্বরোচিষ সরকার - আভিধানিক, বৈয়াকরণ

## তথ্যসূত্র

বিষয়শ্রেণী:চিতলমারী উপজেলার ইউনিয়ন
সন্তোষপুর ইউনিয়ন, চিতলমারী

**সন্তোষপুর ইউনিয়ন** বাংলাদেশের খুলনা বিভাগের বাগেরহাট জেলার চিতলমারী উপজেলার একটি প্রশাসনিক এলাকা। এটি ২৩.৩১ কিমি২ (৯.০০ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৭৩৬  জন।

## গ্রামসমূহের নাম
# কাটিপাড়া
# আদিখালী
# সমেত্মাষপুর
# সাড়েচারআনী
# নাছিরপুর
# লড়ারকুল
# বাবুয়ানা
# দরি উমাজুড়ী
# গরীবপুর
# পিপড়ারডাঙ্গা
# কীর্ত্তনখালী
# উমাজুড়ী
# বটতলা
# বাঁশবাড়িয়া
# কচুড়িয়া
# চরকচুড়িয়া।

## তথ্যসূত্র

বিষয়শ্রেণী:চিতলমারী উপজেলার ইউনিয়ন
তেলিগাতী ইউনিয়ন, মোড়েলগঞ্জ

**তেলিগাতী ইউনিয়ন** বাংলাদেশের খুলনা বিভাগের বাগেরহাট জেলার মোড়েলগঞ্জ উপজেলার একটি ইউনিয়ন পরিষদ। এটি ৫১.৯৮ কিমি২ (২০.০৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৮৭১ জন।

## গ্রামসমূহ
# মধ্যম তেলিগতী
# চাপড়ী
# উত্তর তেলিগাতী
# দক্ষিণ তেলিগাতী
# মালমগাছা
# চুচরামারী
# ঢুলিগাতী
# উঃ ঢুলিগাতী
# বরনডাংগা
# চোমরা
# ব্রাক্ষণকাঠী
# হরগাতী
# মিস্ত্রীডাংগা
# হেড়মা

## মাধ্যমিক বিদ্যালয়সমূহ

#### তেলিগাতী ইউনিয়নে ৩টি মাধ্যমিক বিদ্যালয় রয়েছে

#ঢুলিগাতী এম.টি. মাধ্যমিক বিদ্যালয় 
#শহীদ স্মৃতি উচ্চ বিদ্যালয়
#সুরেন্দ্রনাথ স্মৃতি বালিকা মাধ্যমিক বিদ্যালয়

## তথ্যসূত্র

বিষয়শ্রেণী:মোড়েলগঞ্জ উপজেলার ইউনিয়ন
পঞ্চকরণ ইউনিয়ন

**পঞ্চকরণ ইউনিয়ন** বাংলাদেশের খুলনা বিভাগের বাগেরহাট জেলার মোড়েলগঞ্জ উপজেলার একটি ইউনিয়ন পরিষদ। এটি ৭২.৮৬ কিমি২ (২৮.১৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,০০৯  জন।

## গ্রামসমূহ
# পঞ্চকরণ
# খারইখালী
# মহিষচরনী
# কুমারিয়াজোলা
# দেবরাজ

## তথ্যসূত্র

বিষয়শ্রেণী:মোড়েলগঞ্জ উপজেলার ইউনিয়ন